Δημοσίευση αιτήσεως καταχωρίσεως κατά την έννοια του άρθρου 6 παράγραφος 2 του κανονισμού (ΕΟΚ) αριθ. 2081/92 του Συμβουλίου για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων

(2002/C 114/05)

Η δημοσίευση αυτή παρέχει το δικαίωμα υποβολής ενστάσεως κατά την έννοια του άρθρου 7 του εν λόγω κανονισμού. Οποιαδήποτε ένσταση στην αίτηση αυτή πρέπει να διαβιβάζεται μέσω της αρμοδίας αρχής ενός κράτους μέλους εντός προθεσμίας έξι μηνών από την παρούσα δημοσίευση. Η δημοσίευση αιτιολογείται από τα στοιχεία που ακολουθούν, ιδίως το στοιχείο 4.6, με τα οποία θεωρείται ότι η αίτηση δικαιολογείται κατά την έννοια του κανονισμού (ΕΟΚ) αριθ. 2081/92.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΚΑΤΑΧΩΡΗΣΗΣ: ΑΡΘΡΟ 5

ΠΟΠ ( ) ΠΓΕ (x)

Εθνικός αριθμός φακέλου: 398 99 005.0

1. Αρμόδια εθνική αρχή Ονομασία: Deutsches Patent- und Markenamt

Markenabteilung 3.2

Διεύθυνση: D-81534 München

Τηλέφωνο (49-89) 21 95-46 22

Φαξ (49-89) 21 95-41 43

2. Αιτούσα ομάδα 2.1. Ονομασία: Herkunftsverband Thüringer und Eichsfelder Wurst und Fleisch e. V.

2.2. Διεύθυνση: Am Lohfeld 1, D-99310 Arnstadt

2.3. Σύνθεση: Παραγωγοί/μεταποιητές (x) άλλοι ( )

3. Τύπος προϊόντος Κλάση 1.2, προϊόντα με βάση το κρέας

4. Περιγραφή κατά τη συγγραφή υποχρεώσεων (σύνοψη των όρων που προβλέπονται στο άρθρο 4 παράγραφος 2)

4.1. Ονομασία: Thüringer Leberwurst

4.2. Περιγραφή: Πρόκειται για αλλαντικά πολτού συκωτιού με τυπικό οικοτεχνικό χαρακτήρα και γευστική καρύκευση, που πωλούνται στα τμήματα φρέσκων ή σε κονσέρβα. Το κύριο συστατικό είναι το νωπό συκώτι. Τα λιπαρά συνίστανται σε χοιρομέρι χωρίς δέρμα και κοιλιά. Το αλλαντικό κανονικά τοποθετείται σε φυσικό περίβλημα όπως έντερο ή κύστη χοίρου, έντερα βοδινά ή -ως κονσέρβα- σε γυάλινα δοχεία.

Σύνθεση: Χοιρινό κρέας, χοιρινό συκώτι, νιτρούχο αλάτι, λιωμένο κρεμμύδι, μείγμα καρυκευμάτων (συγκεκριμένα τριμμένο πιπέρι και μαντζουράνα Θουριγγίας), καπνός.

Τουλάχιστον 51 % των συστατικών προέρχονται από τη Θουριγγία.

4.3. Γεωγραφική περιοχή: Ομόσπονδο κράτος Φουριγγίας

4.4. Απόδειξη προέλευσης: Το Leberwurst Θουριγγίας συνοδεύεται από παράδοση αιώνων στη Θουριγγία και είναι είναι τόσο παλιό όσο το ίδιο το επάγγελμα των αλλαντοποιών της Θουριγγίας. Ακόμη και σήμερα εξακολουθεί να παρασκευάζεται στις δημοφιλείς εορτές για τη σφαγή στην περιφέρεια και τρώγεται φρέσκο από το τηγάνι. Αποτελεί μέρος της σειράς που προσφέρουν όλοι οι παραγωγοί κρέατος και αλλαντικών της Θουριγγίας. Η προέλευση του ονόματος διατηρήθηκε διότι κατά την εποχή της τέως ΛΔΓ χρησιμοποιούταν αποκλειστικά ως γνήσια ένδειξη γεωγραφικής προέλευσης.

4.5. Μέθοδος παραγωγής: Το κρέας (άπαχη κοιλιά χοίρου) μαγειρεύεται πρώτα σε ζεστό νερό. Στη συνέχεια αλέθεται σε κιμά με φρέσκο συκώτι χοίρου και λιωμένο κρεμμύδι μέσω δίσκου με οπές 3 mm διαμέτρου. Τα καρυκεύματα και το αλάτι προστίθενται στη συνέχεια κατά τη διαδικασία της ανάμειξης. Όταν προκύψει ομογενές μείγμα, ο πολτός λαμβάνεται από τον αναμεικτήρα και τοποθετείται αμέσως σε φυσικό περίβλημα (π.χ. κύστη ή έντερα χοίρου).

Τα αλλαντικά μαγειρεύονται στη συνέχεια σε μπαιν μαρί σε θερμοκρασία 75 °C επί χρονικό διάστημα που εξαρτάται από τη διάμετρό τους.

Κατόπιν τα αλλαντικά ψύχονται και καπνίζονται, όταν είναι κρύα, σε καπνό ξύλου ιτιάς και αποκτούν χρυσοκίτρινο χρώμα.

4.6. Δεσμός: Τα αλλαντικά Θουριγγίας, περιλαμβανομένου του Thüringer Leberwurst έχουν από αμνημονεύτων χρόνων καλή φήμη στη Γερμανία και εκτός αυτής κατά τα τελευταία 200 έτη. Η φήμη αυτή βασίζεται στην επιδεξιότητα και την εμπειρία των αλλαντοποιών της Θουριγγίας, στις παραδοσιακές συνταγές και στη χρησιμοποίηση των υψίστης ποιότητας υλικών, πολλά από τα οποία προέρχονται από τη Θουριγγία. Το Leberwurst Θουριγγίας θεωρείται από τα πλέον δημοφιλή αλλαντικά στη Θουριγγία.

4.7. Οργανισμός επιθεώρησης: Ονομασία: Thüringer Landesverwaltungsamt

Abt. VII - Gesundheits- und Sozialwesen

Διεύθυνση: Weimarplatz 4, D-99423 Weimar

4.8. Επισήμανση: ΠΓΕ (προστατευμένη γεωγραφική ένδειξη)

4.9. Εθνικές απαιτήσεις: Ουδεμία.

Αριθ. ΕΚ G/DE/00222/2002.01.04.

Ημερομηνία παραλαβής της πλήρους αίτησης 4 Ιανουαρίου 2002.